**TECHNINĖ SPECIFIKACIJA**

1. **PIRKIMO OBJEKTAS**

1.1. E-2 Garo katilo Nr. 4 (BKZ 75-39FB) mūro ir izoliavimo darbai (toliau – **Darbai**).

1. **PIRKIMO OBJEKTO PRITAIKYMO SRITIS** 
   1. Numatoma atlikti AB Vilniaus šilumos tinklų (toliau – **Užsakovas**) E-2 Garo katilo Nr. 4 (BKZ 75-39FB) katilo mūro, katilo ir vamzdynų šilumos izoliacijos, izoliuotų paviršių skardinės dangos, demontavimo ir atstatymo, bei pastolių reikalingų konvektyvinės dalies pakeitimui, sumontavimo ir išmontavimo darbus*.*
   2. Numatomų Darbų apimtys nurodytos Techninės specifikacijos priede Nr.1.
   3. Darbų vieta – Elektrinės g. 2, Vilnius.
   4. Rangovas negali siūlyti Prekių (įskaitant jų sudedamąsias dalis, pakuotes) ar paslaugų, jei prekių (įskaitant jų sudedamąsias dalis, pakuotes) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų. Lietuvos Respublikos Vyriausybės 2022 m. kovo 30 d. nutarimas Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“:

<https://e-seimasx.lrs.lt/portal/legalAct/lt/TAD/1a061730b0c711ecaf79c2120caf5094/asr>

* 1. Jeigu apibūdinant objektą techninėje specifikacijoje, ar kituose pirkimo dokumentuose, ar jų prieduose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, toks nurodymas Rangovo turi būti suprantamas kaip nurodytas „arba lygiavertis“;
  2. Jeigu apibūdinant objektą techninėje specifikacijoje, ar kituose pirkimo dokumentuose ar jų prieduose nurodyti standartai, techniniai liudijimai ar bendrosios techninės specifikacijos, toks nurodymas Rangovo turi būti suprantamas kaip nurodytas „arba lygiavertis“.
  3. Jeigu Techninėse specifikacijose nurodytos parametrų tikslios skaitinės reikšmės, tai reiškia ribą, nuo kurios neturi būti nukrypta į blogesnę Užsakovui pusę.

1. **TECHNINIAI REIKALAVIMAI, KURIUOS TURI ATITIKTI PERKAMI DARBAI**
   1. **Bendrieji reikalavimai:**
      1. Atliekant Darbus Rangovas turi vadovautis Europos Ekonominės erdvės ir Europos Sąjungos (toliau – **ES**) valstybių, Lietuvos Respublikoje galiojančiais standartais, normatyvais ir taisyklėmis;
      2. Atliekant Darbus Rangovas turi laikytis Užsakovo vidaus tvarkų aktualiomis redakcijomis (pagrindiniai Užsakovo lokaliniai teisės aktai publikuojami internetiniame puslapyje adresu https://chc.lt/verslui-partneriams-tiekejams-ir-rangovams/)*;*
      3. Rangovo Darbams atlikti naudojamos medžiagos, dalys turi turėti atitikties vertinimo dokumentus, leidžiančius juos naudoti ES;
      4. Dalių pagaminimui naudojamos medžiagos, dalys turi turėti atitikties vertinimo dokumentus, leidžiančius juos naudoti ES;
      5. Užsakovas Rangovui E-2 Garo katilą Nr. 4 (BKZ 75-39FB) Darbų atlikimui perduos ataušintą ir išvalytą.
      6. Rangovas Darbų atlikimui pats apsirūpina visa reikalinga įranga, įrankiais, transportu;
      7. Užsakovas suteiks Rangovui galimybę neatlygintinai naudotis turimais kėlimo mechanizmais.
      8. Rangovo naudojamos medžiagos turi atitikti reikalavimus, nurodytus numatomų Darbų apimtyse (priedas Nr.1.);
   2. **Reikalavimai darbų atlikimui:** 
      1. **Reikalavimai pastoliams:**
         1. Darbų aukštyje vykdymui statomi vertikalūs pastoliai. Vertikalių pastolių apimtis skaičiuojama dauginant aukštį (h) iš pločio (b) ir iš gylio (d), matavimo vienetas – kubinis metras. Arba dauginant aukštį (h) iš pločio (b), matavimo vienetas – kvadratinis metras.
         2. Darbų aukštyje vykdymui, pastoliai turi būti statomi pagal tipinius projektus. Neinventorizuoti pastoliai – pagal individualų projektą.
         3. Pastolių statymas ar ardymas atliekamas pagal nurodymus.
         4. Rangovas atsakingas už tinkamą pastolių naudojimą.
         5. Rangovas privalo naudoti tik standartizuotus (pvz. kaip - LST EN 1004, LST EN 12810-1 arba lygiavertis) pastolius: pastoliai pagaminti pagal standartizavimo įstaigos (CEN, LST ir kt.) pripažintas specifikacijas. Privalu laikytis gamintojo projekto, gamybos, surinkimo, naudojimo, priežiūros ir išmontavimo nurodymų.
         6. Rangovo naudojamais pastatytais pastoliais, dirbti aukštyje gali naudotis Užsakovas ar jo Rangovas būtiniems darbams atlikti prie to pačio įrenginio Užsakovo leidimu.
         7. Jei šalia pastolių yra masinio žmonių judėjimo keliai, jie turi būti apsaugoti stogeliu, kad nekiltų pavojus žmonėms, o pastolių fasadas – uždengtas apsauginiu tinklu. Stogelį ir fasado uždangą įrengia Rangovas.
      2. **Reikalavimai šiluminei izoliacijai, izoliuotų paviršių skardinimui, mūrui ir tinkui:** 
         1. Šilumos izoliacijos, izoliuotų paviršių skardinimo, mūro ir tinko darbai bus atliekami patalpoje.
         2. Šilumos izoliacija turi išlaikyti pastovias izoliacines savybes per visą naudojimo laiką. Šilumos izoliacija turi būti chemiškai ir fiziškai stabili esant 10°C aukštesnei nei projektinė temperatūrai ir 10°C žemesnei temperatūrai nei projektinė. Šilumos izoliacijos konstrukcijose neturi būti medžiagų ir gaminių, kuriuose yra asbesto. Izoliuojančios medžiagos skaičiuotinas šilumos laidumo koeficientas l< 0,04 W/( m2K).
         3. Izoliuoto paviršiaus temperatūra esant 25°C aplinkos temperatūrai neturi viršyti 45°C.
         4. Bendras šilumą izoliuojančio sluoksnio storis nuo numatyto apimtyse negali skirtis: daugiau kaip 10 % į didėjimo pusę, daugiau kaip 5 % į mažėjimo pusę.
         5. Paviršiams, kurių temperatūra siekia daugiau kaip 250°C, izoliacijos konstrukcija turi būti sudaryta ne mažiau kaip dviejų sluoksnių.
         6. Naudojant daugiasluoksnę konstrukciją kiekvienas sekantis sluoksnis turi perdengti ankstesnio sluoksnio siūles ne mažiau kaip 100 mm.
         7. Tarp kietų (g > 100 kg/m³) šilumos izoliacijos gaminių segmentų tarpas negali būti didesnis kaip 2 mm.
         8. Tarp minkštų (g < 100 kg/m³) šilumos izoliacijos gaminių segmentų tarpas neleistinas. Išilginės ir skersinės siūlės montažo metu sutankinamos.
         9. Sumontuota šiluminė izoliacija turi išlaikyti įrenginio paviršiaus konfigūraciją.
         10. Šiluminės izoliacijos atraminė ir tvirtinimo konstrukcija turi būti:

* T > 100°C konstrukcija su temperatūrine kompensacija ir izoliuojančių tarpinių sluoksniu.
* T < 100°C konstrukcija be temperatūrinių kompensacijų ir izoliuojančių tarpinių sluoksnių.
  + - 1. Atliekant izoliacinės medžiagos tvirtinimą, negalima jos suspausti. Bendras izoliuojamo sluoksnio storis turi nepakisti ir neturi atsirasti tarpų izoliacinėje medžiagoje.
      2. Šiluminės izoliacijos apsauginės skardinės dangos tiesumas 2 m ilgyje (nevertinant sujungimų) – 2 mm ribose.
      3. Skardos ruošinius reikia montuoti taip, kad siūlės persidengtų vandens nutekėjimo kryptimi.
      4. Patalpose esančių įrenginių, šilumos izoliacijos, skardinės dangos, skardvaržčiai gali būti be sandarinimo tarpinių.
      5. Plokščių paviršių šilumą izoliuojantis sluoksnis kiekviename kvadratiniame metre tvirtinamas ne mažiau kaip 6 vnt. kaiščiais/m2, o apatinėje pusėje 10 vnt. kaiščių/m2, plokštelėmis prispaudžiamas kiekvienas izoliacijos sluoksnis, naudojant cinkuotą tinklelį.
      6. Šilumą izoliuojantis sluoksnis privalo visa plokštuma priglusti prie izoliuojamo paviršiaus.
      7. Plokščių paviršių izoliacinė medžiaga tvirtinama:
* Vielos kabliais (kabėmis) iš cinkuotos 2 mm arba nerūdijančio plieno 1,5 mm vielos;
* Privirintais prie korpuso metaliniais kaiščiais su fiksavimo plokštelėmis, kaiščių skersmuo 3-5 mm.
  + - 1. Plokščių paviršių izoliacijos atraminės ir tvirtinimo konstrukcijos turi būti apsaugotos nuo korozijos, jos įrengiamos:
* iš lovio profilio ne mažiau 2 mm storio ir 30 mm pločio;
* iš kampinio profilio ne mažiau 3 mm storio ir 30 mm pločio.
  + - 1. Plokščių paviršių izoliacijos atraminės ir tvirtinimo konstrukcijos išdėstomos ne rečiau kaip kas 1 m.
      2. Plokščių paviršių izoliacijos apsauginės dangos iš neprofiliuotos skardos storiai, persidengimai ir sutvirtinimo priemonės nurodytos 1 lentelėje.

*1 lentelė. Plokščių paviršių izoliavimo techniniai duomenys*

|  |  |  |  |  |
| --- | --- | --- | --- | --- |
| Izoliuojamas paviršiaus | Minimalus dangos  storis, mm | Persidengimas,  mm | | Tvirtinimo priemonių  minimalūs dydžiai |
| Plienas dengtas:  cinku (Zn) ar aliumcinku  (Al-Zn) | Išilginė  Siūlė | Skersinė  siūlė | Skardvaržčiai ir jų ilgis, mm |
| Plokšti paviršiai | 1,0 | 50 | 50 | ST 4.8,  L = 9,5 |

* + - 1. Skardinimo persidengimus, sujungimus („zigus“) ir kt. reikia taip išdėstyti, kad į izoliacinę medžiagą nepatektų joks skystis.
      2. Vamzdynų šilumos izoliacija kas 0,3 m tvirtinama suveržiant cinkuotos vielos žiedais arba metalinės (plastmasinės) juostos žiedais. Metalinės detalės turi būti apsaugotos nuo korozijos.
      3. Šilumos izoliacijos metalinės dangos svoriui atlaikyti vamzdynuose turi būti įrengiami atraminiai žiedai iš metalinės juostos: atraminiai žiedai įrengiami kas 0,9 – 1,2 m iš juostos 1,5 (3,0) x 30 mm.
      4. Atraminiai žiedai turi būti sumontuojami ant vamzdžio ir izoliuoti nuo dangos ne mažiau kaip 2 mm storio stiklo pluošto ar panašios medžiagos juosta. Atraminiai žiedai nebūtini, jei izoliuojama kevalais ir kai tai nurodo izoliacinės medžiagos gamintojas.
      5. Izoliuojant vertikalius vamzdynų ruožus kas 3–4 m reikia įrengti izoliaciją palaikančius atraminius žiedus.
      6. Junginių jungčių vietose turi būti naudojamos nuimamosios šilumą izoliuojančios konstrukcijos. Izoliacija prie jungių turi būti įrengta taip, kad atlaisvinant varžtus ji nebūtų pažeidžiama (atstumas iki jungės ne mažesnis kaip varžto ilgis plius 20 mm).
      7. Izoliacinės medžiagos gaminius sujungiančios išilginės siūlės vamzdynų horizontaliuose ruožuose turi būti atliktos žemiau horizontalios vamzdyno ašies. Tinklelio, kuriuo sutvirtinami dembliai, išilginės ir skersinės siūlės turi būti sujungtos tarpusavyje.
      8. Izoliacijos apsauginės dangos (skardos, drėgmei nepralaidaus audinio) išilginės siūlės horizontaliuose vamzdyno ruožuose privalo būti išdėstytos žemiau horizontalios plokštumos, ir greta esančių elementų siūlės turi būti perstumtos viena kitos atžvilgiu 20 – 50 mm.
      9. Dangos elementai pagal išilgines siūles tvirtinami ne mažiau kaip 6 skardvaržčiais į metrą, išlaikant vienodus atstumus tarp jų.
      10. Atskiro elemento arba detalės išilginės siūlės galuose tvirtinimo priemonės turi būti nutolusios 50 mm nuo krašto.
      11. Tarpas tarp nejudančios atramos ir dangos elemento negali būti didesnis kaip 3 – 4 mm. Šis tarpas užsandarinamas hermetiku.
      12. Apsauginės dangos iš neprofiliuotos skardos storiai, persidengimai ir sutvirtinimo priemonės pateiktos 2 lentelėje.

*2 lentelė. Apsauginės skardos iš neprofiliuotos skardos duomenys*

|  |  |  |  |  |  |
| --- | --- | --- | --- | --- | --- |
| Izoliuojamo paviršiaus skersmuo, mm | Minimalus dangos  storis, mm | Persidengimas,  mm | | Tvirtinimo priemonių  minimalūs dydžiai | |
|  | Plienas dengtas: cinku (Zn) ar aliumcinku (Al-Zn) | Išilginė  Siūlė | Žiedinė  siūlė 1) | Skardvaržčiai 2) ir jų ilgis, mm | Aklinoji  kniedė3) |
| ≤400 | 0,5 | 30 | 50 | ST 4.2  L=9,5 | 4,0 |
| 400 - 800 | 0,5 - 0,7 | 40 |

*1)Vamzdžiams nereikalingas žiedinės siūlės persidengimas, jei siūlės sujungimas yra „sujungimas ant sujungimo”.*

*2)Tvirtinant apsauginės skardos lakštus galima naudoti cinkuoto plieno skardvaržčius su sandarinančia plastikine tarpine, atsparia UV spinduliams.*

*3) Kniedes naudoti tik nuimamų gaubtų gamybai.*

* + - 1. Atliekant apmūrijimo darbus šamotinėmis plytomis siūlių storis ne daugiau 2 mm, apmūrijant išorinius paviršius pilnavidurėmis molio plytomis, siūlių storis 5 – 7 mm.
      2. Ugniai atsparaus betono armavimui naudoti vielą ø 5mm, plienas AISI 321 arba lygiavertis. Akučių matmenys 100 x 100 mm.
      3. Tinkuoto paviršiaus nelygumai, pridėjus 2 m ilgio liniuotę, neturi viršyti 20 mm.
      4. Kad išvengti termoizoliacinių konstrukcijų įtrūkimų, per visą tinko plotą turi būti įrengiamos temperatūrinės siūlės. Šilumos izoliacijos konstrukcijų tinkuotame paviršiuje neleidžiami įtrūkimai.
      5. Tinkuoti paviršiai turi būti nudažyti. Spalva su Užsakovo atstovu turi būti suderinta prieš pradedant dažymo darbus.
      6. Izoliaciniai dembliai turi būti pagaminti iš izoliacinės medžiagos, kurios tankis g > 80 kg/m³ ir stiklo audinio ≤ 420 g/m2 padengto silikonu iš vienos pusės. Audinio dulkės turi nepatekti į aplinką. Izoliaciniai dembliai persiuvami stiklo siūlu 1 – 2 mm storio kas 100 mm.
      7. Atliekant horizontalių vamzdynų izoliaciją mineralinės vatos dembliais, izoliacinės medžiagos išilginė siūlė turi būti žemiau vamzdžio horizontalios ašies.
      8. Rangovas privalo paruošti ir suderinti su Užsakovu Katilo mūro džiovinimo programą prieš 10 (dešimt) kalendorinių dienų iki Darbų pabaigos;
    1. **Reikalavimai paviršių antikorozinei dangai ir dažymui:**
       1. Darbų metu, demontuotų ir atstatytų bei naujai sumontuotų E-2 Garo katilo Nr. 4 (BKZ 75-39FB) izoliacijos (tinko) paviršių dažų dangą turi atstatyti Rangovas;
       2. Dažymas turi būti atliekamas pagal dažų gamintojo reikalavimus;
       3. Nudažytos katilo izoliacijos (tinko) spalvos turi atitikti prieš demontavimą spalvą:
       4. Atliekant dažymo darbus turi būti apsaugoti nuo užteršimo šalia esantys įrengimai ir kitos konstrukcijos.
    2. Rangovas privalo pasirūpinti gretimai esančių įrenginių apsauga nuo pažeidimų. Rangovas atsakingas už tai, kad nebūtų pažeisti eksploatuojami objektai ir įrenginiai. Pažeistų įrenginių, jų dalių, ar pažeistų paviršių atstatymą, jei tai įvyko dėl Rangovo kaltės, Rangovas privalo suremontuoti savo lėšomis, ne vėliau, kaip iki Darbų pabaigos;
    3. Užsakovas, Sutarties vykdymo metu, turi teisę bet kuriuo metu tikrinti Darbų atlikimui naudojamų medžiagų, dalių ir Darbų vykdymo kokybę.

1. **ĮSIPAREIGOJIMŲ VYKDYMO TERMINAI** 
   1. Katilo mūro, katilo ir vamzdynų šilumos izoliacijos, skardinės dangos, demontavimo ir atstatymo, bei pastolių sumontavimo ir išmontavimo darbai, reikalingi konvektyvinės dalies pakeitimui, bus atliekami pagal Užsakovo Rangovui pateiktą ir suderintą Darbų atlikimo grafiką;
   2. Užsakovo Rangovui pateiktame grafike, pageidaujami Darbų terminai bus numatomi, atsižvelgiant į konvektyvinės dalies pakeitimo darbų grafiką.
   3. Apie tikslią E-2 Garo katilo Nr. 4 (BKZ 75-39FB) darbų pradžią objekte, Užsakovas Rangovą informuos ne vėliau kaip prieš 14 (keturiolika) dienų iki darbų pradžios, preliminari numatoma darbų pradžia nuo 2025-07-07. Po Užsakovo informavimo apie tikslią darbų pradžią, Rangovas per 5 d. d. turi pateikti Užsakovui Darbų įvykdymo grafiką.
   4. Darbai turi būti atlikti ne vėliau kaip per 63 k. d. nuo Užsakovo pranešimo apie tikslią darbų pradžią;
   5. Rangovas, Darbų priėmimo metu nustatytus trūkumus, turi ištaisyti ne vėliau kaip per 5 (penkias) darbo dienas nuo informavimo elektroniniu paštu apie nustatytus trūkumus dienos.
2. **PIRKIMO OBJEKTO PERDAVIMO-PRIĖMIMO TVARKA**
   1. Darbai bus priimti, jeigu jie užbaigti ir nepastebėta defektų, trukdančių eksploatuoti įrenginį bei perduota Užsakovui techninė dokumentacija nurodyta 6.1. punkte. Jeigu Darbai nebuvo priimti dėl Rangovo kaltės, paskiriama nauja priėmimo data. Rangovas defektus, atsiradusius dėl jo kaltės, pašalina savo sąskaita. Darbų priėmimą atlieka Užsakovo sudaryta komisija arba įgaliotas asmuo, dalyvaujant Rangovo atsakingam asmeniui.
   2. Galutinis Darbų priėmimas fiksuojamas pasirašant „Atliktų darbų perdavimo - priėmimo aktą“ (priedas Nr. 3.2.), dviejuose egzemplioriuose, po vieną abiem šalims ir pasirašomas jų įgaliotų atstovų. Atliktų darbų perdavimo - priėmimo akte turi būti nurodyti atlikti Darbai. Atliktų darbų perdavimo - priėmimo aktą ruošia ir pateikia pasirašyti Rangovas. Atliktų darbų perdavimo - priėmimo aktas Užsakovo pasirašomas elektroniniu būdu.
3. **DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**
   1. Atlikus Darbus, Užsakovui turi būti pateikta techninės dokumentacijos byla:
      1. Ataskaitinės techninės dokumentacijos rejestras;
      2. Rangovo kvalifikacijos atestatas;
      3. Panaudotų medžiagų, dalių, atitikties deklaracijos ar sertifikatai;
      4. Paslėptų darbų aktai (katilo šiluminės izoliacijos mazgams);
      5. Gaminių atitikties deklaracijos;
      6. Darbus atlikusių asmenų kvalifikaciniai pažymėjimai, atestatai, liudijimai, leidimai;
      7. Katilo mūro džiovinimo programa;
      8. Atliktų darbų perdavimo - priėmimo aktas.
   2. Dokumentacija turi būti pateikta lietuvių kalba elektroninėmis priemonėmis su Užsakovu suderintu formatu PDF, DOCX, XLSX ir kt.
4. **GARANTIJOS**
   1. Atliktiems darbams suteikiama ne trumpesnė kaip 24 (dvidešimt keturių) mėnesių garantija. Garantinis laikas skaičiuojant nuo Atliktų darbų perdavimo - priėmimo akto pasirašymo dienos.
   2. Rangovas, garantiniu laikotarpiu gavęs raštišką Užsakovo pranešimą apie defekto atsiradimą, privalo atvykti ne vėliau kaip per 8 (aštuonias) valandas į vietą defekto apimčių nustatymui ir šalinimo termino suderinimui.
   3. Jei atsiradę defektai nebus pašalinti garantinio laikotarpio metu, garantinis laikotarpis bus pratęstas tiek, kiek reikės laiko tiems defektams pašalinti.
5. **APLINKOSAUGOS REIKALAVIMAI**
   1. Rangovas Sutarties vykdymo metu turi taikyti minimalius aplinkos apsaugos kriterijus pagal Aplinkos apsaugos kriterijų taikymo, vykdant žaliuosius pirkimus, tvarkos aprašą, patvirtintą Lietuvos Respublikos aplinkos ministro 2011 m. birželio 28 d. įsakymu Nr. D1-508[[1]](#footnote-2) (toliau - Tvarkos aprašas) 1 priedo „Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąrašas“ 13.3 punktą ir Tvarkos aprašo 2 priedo „Minimalūs aplinkos apsaugos kriterijai“ XIII skyriaus „Statybinės medžiagos“ 18 punktą, kuriame nurodyti minimalūs aplinkos apsaugos kriterijai termoizoliacinėms medžiagoms.
   2. Rangovas sutarties vykdymo metu atliekamiems Darbams turi taikyti aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais Rangovo pateiktais lygiaverčiais įrodymais. Užsakovas pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų, bei kitus Rangovo lygiaverčių aplinkos apsaugos vadybos užtikrinimo priemonių įrodymus[[2]](#footnote-3), kurie patvirtintų, kad jo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus ir pateikia įrodymus, kurie patvirtintų, kad Rangovo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus.
   3. Darbų metu susidariusias atliekas Rangovas privalo tvarkyti vadovaudamasis Lietuvos Respublikos teisės aktų, reglamentuojančių atliekų tvarkymą (aktualiomis redakcijomis), reikalavimais. Taip pat, Rangovas privalo vadovautis VŠT rangovų veikloje susidarančių atliekų tvarkymo sub-proceso aprašu (skelbiamas viešai https://chc.lt/verslui-partneriams-tiekejams-ir-rangovams/) ir pateikti šiuo aprašu reikalaujamus dokumentus: atliekų tvarkymo planą prieš darbų pradžią ir atliekų sutvarkymą įrodančius dokumentus po darbų pabaigos.
   4. Darbų atlikimo metu visas susidariusias atliekas Rangovas šalina iš darbo vietos savo jėgomis ir lėšomis, kiekvienos pamainos pabaigoje privalo sutvarkyti darbo vietą, atliekas kaupia savo konteineriuose, pastatytuose Užsakovo nurodytoje vietoje. Atlikęs Darbus, ne metalo atliekas Rangovas sutvarko savo sąskaita, pagal LR galiojančius teisės aktų reikalavimus;
   5. Darbų atlikimo metu susidariusias metalo atliekas, Rangovas sandėliuoja Užsakovo nurodytoje vietoje objekte, pakeliant nuo pagrindo, apsaugai nuo kritulių patikimai uždengia, kad nuo sandėliuojamų metalo atliekų nebūtų teršiama aplinka, gruntas ir nutekantys krituliai;
6. **PRIEDAI**

Priedas Nr. 1. E-2 Garo katilo Nr. 4 (BKZ 75-39FB) mūro ir izoliavimo darbų apimtys.

Priedas Nr. 2 E-2 Garo katilo Nr. 4 (BKZ 75-39FB) mūro ir izoliavimo darbų brėžinys.

Priedas Nr. 3. Atliktų darbų perdavimo – priėmimo akto forma.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. https://www.e-tar.lt/portal/lt/legalAct/TAR.4B60A8C9678B/asr [↑](#footnote-ref-2)
2. 10. Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus:

   10.1. apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus;

   10.2. nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;

   10.3. nustatyti aplinkosauginiai tikslai, uždaviniai ir priemonės šiems tikslams pasiekti;

   10.4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;

   10.5. parengtas aplinkosauginių ir avarinių situacijų valdymo planas;

   10.6. vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei). [↑](#footnote-ref-3)